Nafarroako Parlamentuko Mahaiak, 2020ko maiatzaren 11n egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Cristina Ibarrola Guillén andreak aurkezturiko galdera, Erriberriko Oinarrizko Osasun Eskualdean 2019ko urtarrilaren 1etik 2020ko martxoaren 31ra bitarte zenbait zerbitzu direla-eta jasotako erreklamazioei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2020ko maiatzaren 11n

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Cristina Ibarrola Guillén andreak, Legebiltzarraren Erregelamenduan ezarritakoaren babesean, galdera hau aurkezten du, idatziz erantzun dakion:

Erriberriko Oinarrizko Osasun Eskualdean 2019ko urtarrilaren 1etik 2020ko martxoaren 31ra bitarte hurrengoak direla-eta jasotako erreklamazioen kopurua:

– Erriberriko gaueko larrialdi-zerbitzua kentzea.

– Pediatrarik ez egotea.

– Osasun Departamentuak Pitillasko eta Beireko osasun-laguntza berrantolatzea.

Iruñean, 2020ko martxoaren 9an

Foru parlamentaria: Cristina Ibarrola Guillén